 evh
                                           udskrift
                                                af
                           sø- & handelsrettens retsbog
                                          ____________
                                            kendelse
afsagt den 8. oktober 2014 i sagen
b-19-14
s under konkurs
(advokat jens ellebjerg hansen)
mod
x
(advokat michael jan lindquist)
indledning
denne sag drejer sig om konkurskarantæne i tilknytning til behandling af konkursboet s.
x har ifølge en fuldstændig rapport fra erhvervsstyrelsen siden den 18. juli 2011, hvor sel-
skabet blev stiftet, og frem til den 4. februar 2014, hvor erhvervsstyrelsen traf beslutning om
tvangsopløsning, været registreret som direktør i selskabet. selskabet blev taget under kon-
                                                      -2-
kursbehandling den 21. marts 2014, og advokat jens ellebjerg hansen blev samtidig udpeget
som kurator.
påstande
i et processkrift modtaget i sø- og handelsretten den 27. juni 2014 har kurator nedlagt på-
stand om, at x pålægges konkurskarantæne i tre år.
processkriftet er sendt til x den 30. juni 2014, og dennes advokat michael jan lindquist har i
et brev af 4. juli 2014 anmodet om en frist til den 20. august 2014 på afgivelse af svarskrift. da
der ved fristens udløb endnu ikke forelå et svarskrift, rettede skifteretten telefonisk henven-
delse til den pågældende, der oplyste, at han grundet sygdom ikke havde kunnet overholde
fristen. svarskrift ville dog foreligge senest den 5. september 2014. da svarskriftet ikke forelå
ved fristens udløb, meddelte skifteretten den 10. september 2014 en frist til den 17. septem-
ber 2014 og tilkendegav samtidig, at en overskridelse af fristen ville medføre, at sagen over-
gik til skriftlig behandling på det foreliggende grundlag. da der fortsat ikke blev afgivet
svarskrift, meddelte skifteretten ved brev af 30. september 2014, at sagen herefter overgik til
skriftlig behandling.
oplysninger i sagen
det hedder i kurators processkrift bl.a.:
       ”… det nu konkursramte selskab er stiftet den 18.07.2011, og selskabet har siden stiftel-
       sen drevet en kombineret kiosk og vinhandel fra adressen … hvidovre. sidenhen har sel-
       skabet drevet en kiosk fra adressen … københavn k. fra stiftelsen og frem til konkursen
       bestod selskabets registrerede direktion af x, … x var tillige eneanpartshaver i selskabet.
       ifølge x stoppede driften i butikken i hvidovre i december måned 2012, og selskabet solg-
       te i den forbindelse retten til lejemålet for kr. 50.000,00. herudover har direktøren oplyst,
       at selskabet solgte varelageret for kr. 110.000,00. alle selskabets aktiver blev ifølge direk-
       tøren solgt i forbindelse med overdragelsen af retten til lejemålet.
       pengene blev ifølge direktøren anvendt til at indfri en kassekredit i nordea, og resten af
       pengene er blevet anvendt til at betale forskellige kreditorer.
       x har oplyst, at han hver dag udfærdigede en kasserapport for dagens omsætning, lige-
       som han samlede kvitteringer, fakturaer med videre i mapper, som han afleverede til sel-
       skabets revisor, der herefter skulle stå for bogføringen.
                                             -3-
selskabets revisor, profil revision a-s, korskildeeng 1, 2670, har imidlertid ved e-mail af
8. april 2014 meddelt kurator, at de ikke er i besiddelse af selskabets regnskabsmateriale
eller regnskabsbilag. …
der foreligger således ikke noget bogføringsmateriale, hvorfor kurator ikke har kunne føl-
ge selskabets pengestrømme.
kurator har gennemgået selskabets kontoudtog, hvoraf det fremgår, at selskabet den 10.
december 2012 har modtaget kr. 50.000,00, hvorimod det ikke har været muligt at konsta-
tere, at selskabet har modtaget betalingen på kr. 110.000,00 for salg af varelageret.
kurator har flere gange anmodet x om at redegøre herfor. dette er sket såvel ved møde på
kurators kontor, ved telefoniske henvendelser samt ved skrivelser. …
x har meddelt, at køberen var en person ved navn …, men at direktøren i øvrigt ikke hav-
de nogle kontaktoplysninger på ham.
herudover har direktøren ikke været i stand til at fremskaffe den overdragelsesaftale, som
han har tilkendegivet blev udarbejdet i forbindelse med handlen.
ligeledes har x ikke kunne redegøre for, hvordan selskabet har modtaget beløbet på kr.
110.000,00 for salget af varelageret.
herudover har selskabet ifølge x haft en person ved navn … ansat i en periode. … er di-
rektørens søster, men det har ikke været muligt at få x til at oplyse hendes adresse eller i
øvrigt fremkomme med kontaktoplysninger på hende, idet x har oplyst, at han ikke havde
nogle kontaktoplysninger.
det har ikke været muligt at få x til at udlevere en ansættelseskontrakt.
i løbet af april eller maj måned 2013 åbnede selskabet en kiosk på adressen …, hvor den
primære indtægt hidrørte fra nogle spilleautomater.
selskabet modtog imidlertid en opsigelse af lejemålet, idet selskabet ikke havde nogen til-
ladelse til at have spilleautomater.
det har ikke været muligt for x at redegøre for, fra hvem han overtog lejemålet, samt
hvem spilleautomaterne tilhørte, ligesom han ikke har kunne fremvise en lejekontrakt for
lejemålet.
kurator har forsøgt at rette henvendelse til administrator for den ejendom, hvori lejemålet
er beliggende. administrator har meddelt kurator, at de aldrig har haft det nu konkurs-
ramte selskab registreret på adressen.
                                                     -4-
     det har ikke været muligt for kurator at blive sat i besiddelse af selskabets bogføringsma-
     teriale, hvorfor kurator, i stedet for, detaljeret har gennemgået selskabets kontoudtog.
     det fremgår heraf, at der er adskillige posteringer, der har karakter af såvel private over-
     førsler, private betalinger samt kontanthævninger. det er på grund af det manglende bog-
     føringsmateriale uklart, hvilke af transaktionerne der relaterer sig til driften af selskabet.
     allerede på baggrund af det manglende bogføringsmateriale er det derfor umuligt for ku-
     rator at vurdere, hvorvidt der foreligger et ulovligt anpartshaverlån til x.
     kurator har flere gange anmodet x om at redegøre nærmere for transaktionerne på sel-
     skabets bankkonto, …
     x er ikke vendt tilbage til kurator med en redegørelse for posteringerne på selskabets
     bankkonto.
     herudover har skat ved anmeldelse af 31. marts 2014 anmeldt krav for manglende an-
     givelse og betaling af a-skat, am-bidrag og moms.
     skat har i alt anmeldt et krav på kr. 100.640,22. …”
synspunkter
kurator har i sit processkrift til støtte for påstanden gjort gældende:
     ”…
     at       x i hele perioden fra selskabets stiftelse frem til fristdagen har været regi-
              streret som direktør for selskabet, …, ligesom han reelt har varetaget sel-
              skabets drift frem til fristdagen,
     at       bogføringslovens bestemmelser ikke er blevet overholdt,
     at       x ved den manglende redegørelse for anvendelsen af selskabets midler
              må formodes at have anvendt en del af disse til private formål og dermed
              have handlet i strid med selskabsloven § 210 vedrørende selvfinansiering,
     at       x, ved at undlade at angive moms, a-skat og am-bidrag samt manglende
              afregning heraf til det offentlige inden for de givne tidsfrister har gjort sig
              skyldig i overtrædelse af afgiftslovgivningen,
     at       x har overtrådt spilleloven,
     at       x ikke kan dokumentere salg af rettigheden til selskabets lejemål og salg
              af selskabets varelager,
     at       x senere end 1 år før fristdagen har deltaget i ledelsen af det nu konkurs-
              ramte selskab,
     at       ovennævnte handlinger udgør overtrædelser af speciallovgivning,
     at       ovennævnte handlinger må betegnes som groft uforsvarlig forretningsfø-
              relse,
     at       handlingerne er af en sådan karakter og grovhed, at x er uegnet til at del-
              tage i ledelsen af en virksomhed med begrænset ansvar,
                                                -5-
       at      det findes rimeligt, at x, som følge af de angivne forhold, pålægges kon-
               kurskarantæne.
skifteretten skal udtale:
x har i tiden frem til den 4. februar 2014, hvor erhvervsstyren traf beslutning om tvangsop-
løsning af s, været direktør for selskabet.
skifteretten lægger til grund, at kurator hverken i forhold til driften af kiosken i hvidovre el-
ler i københavn har kunnet tilvejebringe selskabets bogføringsmateriale, og at det derfor ik-
ke har været muligt at konstatere, om og hvorledes selskabet har modtaget et vederlag for
salg af et varelager til en værdi af 110.000 kr., ligesom det er uklart, om selskabets udgifter
relaterer sig til driften af selskabet.
skifteretten lægger endvidere til grund, at skat har et krav på ca. 100.000 kr. for manglende
betaling af a-skat, am-bidrag og moms.
skifteretten finder, at den manglende tilvejebringelse af bogføringsbilag, uanset om dette
skyldes manglende bogføring eller forsvarlig opbevaring heraf, sammenholdt med det oply-
ste om den manglende dokumentation for, hvorledes der er forholdt med provenuet for va-
relageret, og det oplyste om, at adskillige posteringer har karakter af private overførsler mv.,
samt endelig det oplyste om manglende betaling af a-skat, am-bidrag og moms for ca.
100.000 kr., må anses som groft uforsvarlig forretningsførelse, og at han derfor fremover er
uegnet til at deltage i ledelsen af en erhvervsvirksomhed.
herefter, og under hensyn til hans handlemåde og omstændighederne i øvrigt, finder skifte-
retten, at det er rimeligt at pålægge x konkurskarantæne, jf. konkurslovens § 157, stk. 1 og 2.
den pålagte karantæne løber i tre år, jf. § 158, stk. 1, og regnes fra det tidspunkt, hvor ken-
delsen er endelig.
x betaler sagens omkostninger.
                                        derfor bestemmes:
                                                -6-
x pålægges konkurskarantæne i tre år.
x betaler inden 14 dage fra dato til statskassen sagens omkostninger med 10.000 kr.
                                      torben kuld hansen
                                              (sign.)
                                           ___ ___ ___
                               udskriftens rigtighed bekræftes
                                    sø- og handelsretten, den
